b'\n_START_ARTICLE_\nThe Simpsons Movie\n_START_SECTION_\nPlot\n_START_PARAGRAPH_\nGreen Day giver koncert p\xc3\xa5 en scene, der er placeret ovenp\xc3\xa5 Lake Springfield, hvor de uden held fors\xc3\xb8ger at f\xc3\xa5 publikum til at interessere sig for milj\xc3\xb8sp\xc3\xb8rgsm\xc3\xa5l. De d\xc3\xb8r, da det forurenede vand i s\xc3\xb8en \xc3\xa6tser deres scene v\xc3\xa6k, s\xc3\xa5 den synker. Ved begravelsen f\xc3\xa5r bedstefar et syn, der viser, at en stor katastrofe er p\xc3\xa5 vej, men kun Marge tager det alvorligt. Lisa og en irsk dreng Colin afholder et seminar med titlen "En irriterende sandhed" (titlen er tydeligvis inspireret af titlen p\xc3\xa5 filmen En ubekvem sandhed), der f\xc3\xa5r overbevist byen om, at s\xc3\xb8en skal renses._NEWLINE_Imens f\xc3\xa5r Homer lokket Bart til at st\xc3\xa5 p\xc3\xa5 skateboard n\xc3\xb8gen ned til Krusty Burger og tilbage, men politibetjent Wiggum fanger Bart og Homer n\xc3\xa6gter have noget med det at g\xc3\xb8re. Ned Flanders tr\xc3\xb8ster Bart efter ydmygelsen, mens Homer v\xc3\xa6lger at  adoptere en gris. Homer opbevarer gylle fra grisen i en tank i haven, men tanken bliver hurtig fyldt. Marge beder Homer om at k\xc3\xb8re den fyldte gylletank p\xc3\xa5 en sikker affaldsplads, men Homer v\xc3\xa6lger en hurtigere l\xc3\xb8sning nemlig at smide den i Lake Springfield, hvilket g\xc3\xb8r s\xc3\xb8en mere forurenet end nogensinde. Lederen af USA\'s milj\xc3\xb8beskyttelsesv\xc3\xa6sen EPA fort\xc3\xa6ller pr\xc3\xa6sident Schwarzenegger, at Springfield er ekstremt forurenet, og at regeringen er n\xc3\xb8dt til at g\xc3\xb8re noget. Pr\xc3\xa6sidenten beordrer EPA til at s\xc3\xa6nke en stor glaskuppel over byen, s\xc3\xa5 intet kan komme ind eller ud, og byen er helt isoleret fra omverdenen.\n_START_SECTION_\nDVD udgivelse\n_START_PARAGRAPH_\nFilmen udkom p\xc3\xa5 dvd den 4. december 2007. Dvd\'en indeholder kommentarspor med blandt andre Matt Groening og Richard Sakai, den engelske, norske og danske version med undertekster, scenevalg, bonusmateriale og selve filmen.  Bonusmaterialet handler om den gang Simpsons var med i American Idol og The Tonight Show.  Desuden er der fraklippede scener.'